Държавен вестник, бр. 100, 2013 г., стр. 83

БРОЙ  100	
Д Ъ Р Ж А В Е Н  В Е С Т Н И К 	
СТР.  83  
целарен план на трасе за изграждане на газопровод 
за природен газ за захранване на Комплекс за 
преработка на тежки остатъци (КПТО), премина-
ващ през имоти: № 051015, 051014, 051013, 051004, 
051003, 051002 и 000503, м. Съзлъка, землище на 
гр. Камено, община Камено.
Председател:  
Ст. Драганова
8337
ОБЩИНА КРУМОВГРАД
РЕШЕНИЕ № 364  
от 22 октомври 2013 г. 
На основание чл. 21, ал. 1, т. 11 ЗМСМА, 
чл. 129, ал. 1 и чл. 59, ал. 1 ЗУТ и при наличието 
на условията на чл. 24, ал. 1 ЗОЗЗ Общинският 
съвет – Крумовград, реши: 
Одобрява подробен уст ройствен план 
(ПУП) – парцеларен план (ПП) за обект: „Нова 
кабелна линия средно напрежение от МТТ „Памет-
ника“ до ст. № 18 в с. Малък Девесил“, намиращ 
се в землищата на с. Малък Девесил, с. Девеси-
лово и с. Голям Девесил, община Крумовград.
На основание чл. 215 ЗУТ решението подлежи 
на обжалване в 14-дневен срок от обнародването 
в „Държавен вестник“ чрез Община Крумовград 
пред Административния съд – Кърджали. 
Председател:  
М. Байрамали
8338
ОБЩИНА КУКЛЕН
ЗАПОВЕД № 912 
от 28 октомври 2013 г.
Налице е влязъл в сила ПУП – ПРЗ и 
ПУП – пътна връзка, одобрени с Решение № 496 
от 30 април 2010 г. на Общинския съвет – гр. Кук-
лен (ДВ, бр. 77 от 2010 г.), за обект: „Пречис-
твателна станция за отпадни води“ и „Пътна 
връзка към ПСОВ“ в землището на с. Гълъбово, 
община Куклен.
В трасето на канала попадат части от имоти, 
собственост на физически лица, в резултат на 
което и с оглед реализацията на съществуващия 
одобрен проект за строителство следва същите 
да бъдат отчуждени. Издадено е и е влязло в 
сила Решение № КЗЗ-12 от 7.10.2010 г., взето 
с протокол № 9 от 7.10.2010 г. на Комисията 
по земеделските земи при Министерството на 
земеделието и храните – София, на основание 
чл. 24, ал. 2 ЗОЗЗ и чл. 45, ал. 1 ППЗОЗЗ (т. 13 
от протокола), с което се променя предназна-
чението на земеделски земи за неземеделски 
нужди и утвърждава площадки и трасета за 
проектиране на обекти в земеделски земи, 
собственост на физически лица. В изпълнение 
на законовата отчуждителна процедура е пуб-
ликувано обявление в местен ежедневник – в. 
„Марица“ на 23.09.2013 г., и в два национални 
ежедневника – в. „Преса“ на 22.09.2013 г. и в. 
„Земя“ на 24.09.2013 г., за предстоящото от-
чуждаване, съдържащо изчерпателен списък на 
засегнатите имоти, установените собственици, 
както и размер на дължимото обезщетение, 
което ще се изплаща. Изготвени са експертни 
оценки от оценител на имоти по реда на чл. 22, 
ал. 12, т. 2 ЗОС за имотите – земеделски земи, 
а за имотите, попадащи в урбанизираните те-
ритории на населеното място, оценките са по 
реда на чл. 22, ал. 12, т. 1 ЗОС.
С оглед на изложените фактически мотиви и 
на основание чл. 21, ал. 1, чл. 25, ал. 2 и 3, чл. 29 
ЗОС и чл. 60, ал. 1 АПК във връзка с чл. 44, 
ал. 1, т. 5 и 8 ЗМСМА нареждам:
1. Отчуждавам части от недвижими имоти 
съгласно приложения списък – приложение, 
неразделна част от тази заповед, засегнати от 
влезлия в сила парцеларен план и попадащи в 
обект: „Пречиствателна станция за отпадни води“ 
и „Пътна връзка към ПСОВ“ в землището на 
с. Гълъбово, община Куклен.
2. Дължимите обезщетения, описани в прило-
жението, да се преведат в „Инвестбанк“ – АД, клон 
Пловдив, ул. Константин Величков 2, Пловдив.
3. При условията на чл. 29, ал. 2 ЗОС, когато 
собственици не са били установени или са с 
неизвестен адрес или при спор за собственост, 
дължимото обезщетение да се внесе по сметка 
на общината. В този случай обезщетението след-
ва да се изплаща на лица, които удостоверят с 
надлежен документ правото си на собственост в 
общинската администрация, след изрична заповед 
на кмета на общината.
4. Определеният размер на обезщетението за 
имотите в землището на с. Гълъбово, община 
Куклен, е 300 лв./дка за земеделските земи, а за 
имотите, попадащи в урбанизираните територии 
на населеното място – по чл. 22, ал. 12, т. 1 ЗОС.
5. Дата, след която започва изплащане на 
обезщетението: 20-дневен срок след издаване на 
заповедта.
6. В едноседмичен срок от издаване на заповед­
та да се публикува обявление в два централни и 
един местен ежедневник, с което да се уведомят 
собствениците на имотите в коя банка е внесено 
обезщетението, определено в заповедта, и за на-
чалната дата, от която започва изплащането му. 
Обявлението да се постави и на информационното 
табло в сградата на общината, на чиято територия 
се намират имотите, предмет на отчуждаването, 
както и да се публикува и на интернет страницата 
на общината.
Заповедта подлежи на обжалване в 14-дневен 
срок от връчването є пред Административния 
съд – Пловдив. Обжалването може да бъде и само 
относно размера на определеното обезщетение.
И. д. кмет:  
К. Павлов